CELEX: 32021D1919
Language: el
Date: 2021-10-29 00:00:00
Title: Απόφαση (ΕΕ) 2021/1919 του Συμβουλίου της 29ης Οκτωβρίου 2021 σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, για την έκδοση απόφασης, μέσω γραπτής διαδικασίας, από τους συμμετέχοντες στον Διακανονισμό για τις εξαγωγικές πιστώσεις οι οποίες τυγχάνουν δημόσιας στήριξης για την επανεξέταση της τομεακής συμφωνίας σχετικά με τις εξαγωγικές πιστώσεις για έργα παραγωγής ηλεκτρικής ενέργειας με καύση άνθρακα, η οποία περιλαμβάνεται στο παράρτημα VI του εν λόγω Διακανονισμού

4.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 389/21
               
            
         ΑΠΟΦΑΣΗ (ΕΕ) 2021/1919 ΤΟΥ ΣΥΜΒΟΥΛΙΟΥ
         της 29ης Οκτωβρίου 2021
         σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, για την έκδοση απόφασης, μέσω γραπτής διαδικασίας, από τους συμμετέχοντες στον Διακανονισμό για τις εξαγωγικές πιστώσεις οι οποίες τυγχάνουν δημόσιας στήριξης για την επανεξέταση της τομεακής συμφωνίας σχετικά με τις εξαγωγικές πιστώσεις για έργα παραγωγής ηλεκτρικής ενέργειας με καύση άνθρακα, η οποία περιλαμβάνεται στο παράρτημα VI του εν λόγω Διακανονισμού
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Οι κατευθυντήριες γραμμές που περιέχονται στον Διακανονισμό για τις εξαγωγικές πιστώσεις οι οποίες τυγχάνουν δημόσιας στήριξης (ο «Διακανονισμός») του Οργανισμού Οικονομικής Συνεργασίας και Ανάπτυξης («ΟΟΣΑ»), συμπεριλαμβανομένης της τομεακής συμφωνίας σχετικά με τις εξαγωγικές πιστώσεις για έργα παραγωγής ηλεκτρικής ενέργειας με καύση άνθρακα («CFSU») που περιλαμβάνεται στο παράρτημα VI του Διακανονισμού, έχουν μεταφερθεί στο δίκαιο της Ένωσης και, ως εκ τούτου, έχουν καταστεί νομικά δεσμευτικές στην Ένωση δυνάμει του κανονισμού (ΕΕ) αριθ. 1233/2011 του Ευρωπαϊκού Κοινοβουλίου και του Συμβουλίου (1).
                  
               
                     (2)
                  
                  
                     Σύμφωνα με την CFSU, οι συμμετέχοντες στον Διακανονισμό (οι «συμμετέχοντες») πρέπει να εκδώσουν απόφαση, μέσω γραπτής διαδικασίας, για να επανεξετάσουν την CFSU με στόχο την περαιτέρω ενίσχυση των όρων και των προϋποθέσεων της, προκειμένου να συμβάλουν στον κοινό στόχο της αντιμετώπισης της αλλαγής του κλίματος και να συνεχίσουν τη σταδιακή μείωση της δημόσιας στήριξης για μονάδες παραγωγής ενέργειας με καύση άνθρακα.
                  
               
                     (3)
                  
                  
                     Η απόφαση για την αναθεώρηση της CFSU θα πρέπει να συνάδει με τις διεθνείς δεσμεύσεις της Ευρωπαϊκής Ένωσης δυνάμει της συμφωνίας του Παρισιού και της πολιτικής της Ένωσης για το κλίμα.
                  
               
                     (4)
                  
                  
                     Στα συμπεράσματά του σχετικά με την κλιματική και ενεργειακή διπλωματία στις 25 Ιανουαρίου 2021, το Συμβούλιο της Ευρωπαϊκής Ένωσης απηύθυνε έκκληση για παγκόσμια σταδιακή κατάργηση των περιβαλλοντικά επιζήμιων επιδοτήσεων για ορυκτά καύσιμα σε ένα σαφές χρονοδιάγραμμα, και για αποφασιστικό και δίκαιο παγκόσμιο μετασχηματισμό προς την κλιματική ουδετερότητα, συμπεριλαμβανομένης της σταδιακής κατάργησης της παραγωγής ενέργειας με καύση άνθρακα χωρίς δέσμευση και αποθήκευση και, ως πρώτου βήματος, του άμεσου τερματισμού κάθε χρηματοδότησης νέων υποδομών άνθρακα σε τρίτες χώρες.
                  
               
                     (5)
                  
                  
                     Ενδείκνυται να καθοριστεί η θέση που θα ληφθεί εξ ονόματος της Ένωσης σχετικά με την έκδοση απόφασης, μέσω γραπτής διαδικασίας, από τους συμμετέχοντες για την επανεξέταση της CFSU, καθώς η απόφαση των συμμετεχόντων θα είναι δεσμευτική για την Ένωση και ικανή να επηρεάσει καθοριστικά το περιεχόμενο της ενωσιακής νομοθεσίας, δυνάμει του κανονισμού (ΕΕ) αριθ. 1233/2011,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης όσον αφορά την έκδοση απόφασης από τους συμμετέχοντες, μέσω γραπτής διαδικασίας, για την επανεξέταση της τομεακής συμφωνίας για έργα παραγωγής ηλεκτρικής ενέργειας με καύση άνθρακα, η οποία περιλαμβάνεται στο παράρτημα VI του Διακανονισμού για τις εξαγωγικές πιστώσεις που τυγχάνουν δημόσιας στήριξης του Οργανισμού Οικονομικής Συνεργασίας και Ανάπτυξης βασίζεται στη θέση της Ευρωπαϊκής Ένωσης (2).
         
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
         
         
            Βρυξέλλες, 29 Οκτωβρίου 2021.
            
               
                  Για το Συμβούλιο
               
               
                  Ο Πρόεδρος
               
               G. DOVŽAN
            
         
         
            (1)  Κανονισμός (ΕΕ) αριθ. 1233/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, για την εφαρμογή ορισμένων κατευθυντήριων γραμμών στον τομέα των εξαγωγικών πιστώσεων οι οποίες τυγχάνουν δημόσιας στήριξης και την κατάργηση των αποφάσεων 2001/76/ΕΚ και 2001/77/ΕΚ του Συμβουλίου (ΕΕ L 326 της 8.12.2011, σ. 45).
         
            (2)  Βλέπε έγγραφο ST 12623/21 στον ιστότοπο http://register.consilium.europa.eu.